
   REPUBLIKA HRVATSKA
Vukovarsko-srijemska županija
            OPĆINA CERNA
        OPĆINSKO VIJEĆA  
Klasa: 810-01/19-01/9




Urbroj: 2212/04-02-19/1
Cerni, 26.08.2019.god.
Na temelju članka 17. stavak 1., alineje 4. Zakona o sustavu civilne zaštite („Narodne novine“ broj 82/15 ), članka 5. stavka 2. i 3.  Uredbe o sastavu i strukturi postrojbi civilne zaštite („Narodne novine“ broj 27/17), članka 29. Statuta općine Cerna (Službeni vjesnik VSŽ 13/09) i članka 84. Poslovnika Općinskog vijeća (Službeni vjesnik VSŽ 13/09), na 14. sjednici Općinskog vijeća, održanoj 26. 08. 2019., donijeta je
O D L U K A
o osnivanju Postrojbe civilne zaštite opće namjene
 Općine Cerna
Članak 1.
Ovom se Odlukom sukladno Procjeni rizika od velikih nesreća za Općinu Cerna KLASA: 810-01/18-01/4, URBROJ: 2212/04-02-18/01, donesene na sjednici održanoj dana 22. 05. 2018. godine osniva se Postrojba civilne zaštite opće namjene Općine Cerna.
Članak 2.
Postrojba  civilne zaštite opće namjene osniva se za provođenje mjera civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.
Članak 3.
Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Cerna sastoji se od upravljačke (dva pripadnika) te dvije operativne skupine (u svakoj po osam pripadnika).
Članak 4.
Danom stupanja na snagu ove Odluke prestaje važiti Odluka o osnivanju i ustroju tima Civilne zaštite Klasa: 810-01/17-01/2, Urbroj: 2212/04-02-17/1 donijeta na Općinskom vijeću  dana 18. 04. 2017. godine.
Članak 5.
Ova Odluka stupa na snagu osmi dan od donošenja, a objaviti će se u „Službenom vjesniku“ Vukovarsko – srijemske županije.
Predsjednik Općinskog vijeća

